Zuma se 210 miljoen en arm mense
19/06/2012 in Uncategorized Zuma (ek weier hom na hierdie voorval president te noem) het vandeesweek wel sy beste, mees slimme opmerking gemaak. Die ANC moet mense se lewens verbeter.
Zuma het gesê “Die ANC moet beleide ontwikkel om die lewens van die land se mense te verbeter. Ons moet met beleide vorendag kom wat Suid-Afrika vorentoe sal neem.”
Zuma het dit gesê op 15 Junie 2012.
Die Grondwet van 1996 skryf in artikel 26:
Elkeen het die reg op toegang tot geskikte behuising.
Vandag is ek vriendelik.
Liewe Zuma. Jou party beheers sedert 9 Mei 1994 die Uniegebou. Die eerste stap om mense se lewens te verbeter, is die verbetering van behuising. Sonder behuising is dit amper onmoontlik om mense se lewensstandaarde te verbeter. In die grondwet van die land wat jy bestuur, is jy sedert 4 Februarie 1997 verplig om die behuising van mense te verbeter.
Op 15 Junie 2012, vyftien jaar later, praat jy oor “die verbetering van mense se lewensstandaarde”.
Ek vra: HOE?!
Jou party kon sedert 1994 nie eers die eerste stap voltooi nie. Steeds woon miljoene swart, bruin én wit mense in plakkerskampe regoor die land. Sommige plakkerskampe tel selfs miljoene inwoners.
Zuma; die grondwet sê in artikel 26 ook:
Die staat moet redelike wetgewende en ander maatreëls tref om binne sy beskikbare middele hierdie reg in toenemende mate te verwesenlik
Die staat – dus jy Zuma – moet maatreëls tref om binne sy [die staat se] beskikbare middele hierdie reg [...] te verwesenlik. Maar liewe Zuma, jy gebruik nie al jou beskikbare middele nie. Jy verhoog liewer die staatstoelae aan jou vroue of bestee miljoene aan jou paleisies.
ZUMA, HOEKOM JY GEBRUIK VIR 210 MILJOEN RAND AAN VLIEGTUIE, TERWYL DAAR MENSE IN JOU LAND IS WAT GEEN TOEGANG HET TOT KOS NIE?!
Die bedrag kan gebruik word vir die bou van duisende huise, skole, toilette of ‘n hospitaal.
Zuma, soos ek geskryf het, is ek vandag vriendelik. Ek verstaan die staatshoof moet vlieg. Besoeke, vergaderings en afsprake regoor die wêreld. Maar liewe Zuma, ek verstaan die bedrag nie. Dis 210 miljoen Zuid-Afrikaanse Rand (ZAR). Dis glo 21 miljoen Euro (EUR) in drie jare se tyd.
En toe het ek vergelyk. My land se ekonomie is ewe groot as die Suid-Afrikaanse ekonomie. My land lê in drie wêrelddele (Europa, Noord-Amerika en Suid-Amerika); Suid-Afrika nie. Dus die Nederlandse vliegkoste moet hoër wees, ne?
Nee. Die Nederlandse vliegkoste bedra sedert 2009 net 9 miljoen Euro (3 miljoen per jaar) of 90 miljoen Zuid-Afrikaanse Rand. Die Koningin, haar opvolger en sy vrou, die vier minister-presidente en 40 ander ministers van die Koninkryk se vier lande het gevlieg vir 90 miljoen rand. Die 50 ampsdraërs vlieg vir 90 miljoen Rand in binne- en buiteland. Nederlandse binnelandse vlugte bedra meer as 8.000 km – transatlanties.
Zuma, jy en jou vise-president het in die tyd vir meer as 210 miljoen rand gevlieg. En julle is net twee ampsdraërs!
ZUMA, HOE KAN JY HIERDIE GEDRAG TEENOOR JOUSELF EN JOU LAND, JOU BELASTINGBETALERS EN JOU ARM MENSE VERANTWOORD?!
Zuma, jy weet tog hoe dit is om arm te wees, ne? Of het julle by die MK net amminusie geëet?
Die Koninkryk lê op drie kontinente, maar die Fokker PH-KBX kan net die Atlantiese oseaan oorvlieg via Nederland/Kanada/Florida/Antille of Nederland/Senegal/Brasilië/Antille…
Tags: ANC, Belastingbetaler, Korrupsie, Nederland, Politiek, Regering,